CSR
CSR er en forkortelse for Corporate Social Responsibility.
CSR kendes også under terminologien 'virksomheders samfundsansvar'.
CSR-begrebet vandt særligt indpas blandt danske virksomheder efter indførelsen af pligten for de største danske virksomheder til at udarbejde en CSR-rapport som en del af deres årsrapport. Denne pligt blev indført i 2008 i forbindelse med ændringer af Årsregnskabsloven.
Pligten blev udformet ud fra et Følg-eller-Forklar-princip, hvorefter de største virksomheder skal rapportere om, hvorvidt de har en CSR-politik eller ej. Pligten er siden blevet udvidet til krav om specifik rapportering af forhold inden for klima, diversitet mv.
Krav til CSR-rapporten er senest skærpet med EUs direktiv om bæredygtighedsrapportering, Corporate Sustainability Reporting Directive (CSRD).